cyanic-selkie/wikianc huggingface dataset:
Մարտակերտ
Պատմություն
1988-1994 թվականների Արցախյան շարժման սկզբին Մարտակերտի հիմնարկ-ձեռնարկությունների աշխատողները կազմակերպել են բողոքի ցույցեր, ստորագահավաք և այլն։ Ռազմական գործողությունները վերաճեցին պատերազմի, երբ ԼՂԻՄ-ը և Շահումյանի շրջանը անկախացան (սեպտեմբերի 2, 1991)՝ որպես Լեռնային Ղարաբաղի Հանրապետություն։ Շրջանի տարածքը պաշտպանելու համար ստեղծվել են աշխարհազորայինների շտաբ (ընդհանուր համակարգող՝ Վ. Բեգլարյան, շտաբի պետ՝ Վ. Խոնդկարյան), ինքնապաշտպանական երեք զինված ջոկատներ (հրամանատարներ՝ Ա. Բաղդասարյան, Ա. Նավթալյան, Վ. Մինասյան)։ Մարտակերտում էր նաև շրջանում կազմավորված ինքնապաշտպանական բոլոր ջոկատների մարտական գործողությունները համակարգող շտաբը (համընդհանուր ղեկավար՝ Վ. Գալստյան, շտաբի պետ՝ Հայկազ Բաղմանյան)։ 1988-1992 թվականներին Մարտակերտի և Հայաստանի կամավորական ջոկատները, Արցախի Հանրապետության ինքնապաշտպանական ուժերը մարտեր են մղել հակառակորդի գերակշիռ ուժերի դեմ։ 1992 թվականին քաղաքում ծավալվեցին ղարաբաղյան պատերազմի մարտերը․ սկզբում շրջանի արևմտյան հատվածում՝ Քելբաջարի շրջանի հարևանությամբ, գրավվեց դրա անկլավ Աղդաբան գյուղը։ Ստեփանակերտի և Շուշիի շուրջ վարվող մարտական գործողություններից հետո կռիվը տեղափոխվեց նաև Արցախի հյուսիս․ ապրիլի 10-ին տեղի է ունենում Մարաղայի կոտորածը։ Հուլիսի 4-ին ամառային հարձակման ընթացքում ադրբեջանցիները գրավեցին Մարտակերտը և վերահսկեցին այն գրեթե մեկ տարի։ Շուրջ 50 հազար բնակիչ ունեցող շրջանը գրեթե ամբողջությամբ հայաթափվեց, ապա 1993 թվականի հունիսի 27-ին քաղաքն ազատագրվեց Արցախի Պաշտպանության բանակի կողմից։ Արցախի Հանրապետության «Մարտական խաչ» 1-ին աստիճանի շքանշանով պարդևատրվել են 5, «Մարտական խաչ» 2–րդ աստիճանի շքանշանով՝ 40 ազատամարտիկ։ Զոհվել է 134 ազատամարտիկ ։ Շրջան վերադարձան հայերի փոքր մասը։ Հուլիսի 28-ին Մարտակերտի մոտակայքում հանդիպում են Ադրբեջանի և Լեռնային Ղարաբաղի պաշտոնյաները՝ պայմանավորվելով կարճատև հրադադար հաստատել։ 1994 թվականին պատերազմն ավարտվում է, և Մարտակերտի մի քանի գյուղեր մնում են Ադրբեջանի կազմում։
Քաղաքը հրետանակոծվել է 2016 և 2020 թվականների պատերազմների ժամանակ, որոշակի վնասներ կրել նաև ռազմական գործողությունների ընթացքում (2008, 2010)։
Բնակչություն
Ըստ 1989 ԽՍՀՄ բնակչության մարդահամարի՝ Մարտակերտում ապրում էր 8325 մարդ ։ Մինչև 1992 թվականի շրջանի գրավումը և հայ բնակչության բռնագաղթը Մարտակերտը մեծությամբ երրորդ քաղաքն էր (Ստեփանակերտից և Շուշիից հետո)։
Կոշիկ
Կոշիկ, մարդու հագուստի մաս, նախատեսված է արտաքին վնասակար ազդեցություններից ոտքերը պահպանելու համար։ Ըստ նշանակման ժամանակակից կոշիկը լինում է կենցաղային (ամենօրյա, տոնական, տնային) և հատուկ (սպորտային, օրթոպեդիկ, արտադրական)։
Կոշիկի հարմարավետությունը որոշվում է նրա ներքին չափսերով և ձևով, որոնց հիմնական բնութագրերն են համարը և լիքությունը։ Համարակալման համակարգում որպես համար ընդունվում է կաղապարի հետքի երկարությունը՝ արտահայտված շտիխներով (մեկ շտիխը հավասար է 2/3 սմ-ի)։
Հայկական լեռնաշխարհի հնավայրերում (Դավիթ Բեկ, Քաջարան և այլն) հայտնաբերված ճտքավոր կոշիկաձև խեցանոթները հիմք են տալիս ենթադրելու, որ կոշիկը գործածվել է դեռևս ուշ բրոնզի դարում և ուրարտական շրջանում։ Մատենագրական տեղեկությունների համաձայն (Փավստոս Բուզանդ, Մովսես Խորենացի և այլն) պարսից և հայ թագավորները հագել են զույգ, իսկ նրանց մերձավոր նախարարները՝ մեկական կարմիր կոշիկ, իբրև մեծագույն պատվի նշան։ Նման կոշիկ են կրել նաև բյուզանդական սատրապները VI դարում։ Միջնադարյան Հայաստանում հարսները հագել են արծաթապատ կոշիկներ (հիշատակված է, որ Թալինում 360 հարսներ եկեղեցի էին գնում արծաթե կոշիկներ հագած)։ Թովմա Արծրունու վկայությամբ (IX դարի կես) Խութ գավառի բնակիչները ձյան վրա քայլելու համար հնարել էին փայտից կոշիկներ։ Հայաստանում մինչև XX դարի սկիզբը հագնում էին տնայնագործական եղանակով կարած կամ գործած կոշիկներ։ Կոշիկը կարել են հիմնականում կաշվից, գործել՝ մազե, բրդե, բամբակե թելերից։ Յուրաքանչյուր գավառ ուներ տղամարդկանց, կանանց և երեխաների հագուստին համապատասխանող կոշիկ։ Կանայք և տղամարդիկ հավասարապես հագել են չմոշկ, սոլ, կոնտուրա, յամանի, չուստ, բաշմակ, նալիկ, քոշ, մաշիկ, տրեխ, մաս-բաբուճ, երկարաճիտ և գործած կոշիկներ։ Սկսած XIX դարի վերջից, կապված կոշիկի արդյունաբերության արտադրության հետ, տնայնագործական եղանակով պատրաստված կոշիկը աստիճանաբար վերանում է՝ առանձին վայրերում պահպանվելով մինչև 1950-ական թվականներին։
«Կոշիկ» բառը վաղ միջնադարում գործածվել է նաև աշխատավարձի իմաստով։
Կատեգորիա:Հագուստ
Միդազոլամ
Միդազոլամը որը ավելի հայտնի է Վերսեդ վաճառքային անվամբ, իրենից ներկայացնում է բենզոդիազեպին որը կիրառվում է որպես անզգայնացնող, սեդատիվ, քնաբեր և որոշ դեպքերում որպես տագնապամարիչ ։ Այն ցուցաբերում է քնաբեր ազդեցություն, նվազեցնում է տագնապը, ինչպես նաև արգելակում է նոր հիշողություններ ձեռք բերելու ունակությունը ։ Այն արդյունավետ է նաև ցնցումների բուժման համար ։ Միդազեմը կիրառվում է բերանացի, ներերակային, միջմկանային, ներքթային՝ սփրեյի միջոցով և ենթաայտային ։ Ներերակային կիրառման դեպքում այն իր ազդեցությունը դրսևորում է 5 րոպեից, միջմկանային ներարկման դեպքում՝ 15 րոպեից ։ Ազդեցությունը տրևում է մեկից մինչև վեց ժամ ։ Կողմնակի ազդեցություններն են՝ շնչառության ընկճումը, զարկերակային ճնշման անկումը, քնկոտությունը ։ Երկարաժամկենտ կիրառման դեպքում կարող է առաջանալ տոլերանտություն և հանման համախտանիշ ։ Պարադոքսալ ազդեցություններ, ինչպես օրինակ՝ գերակտիվությունը կարող է դիտվել հատկապես երեխաների և ծերերի մոտ ։ Ապացուցված է միդազոլամի վնասկար ազդեցությունը հղիության ժամանակ կիրառման դեպքում, սակայն կրծքով կերակրման ժամանակ նրա վնասակար ազդեցությունը ապացուցված չէ ։ Այն բենզոդիազեպիններ շարքի դեղերի ներկայացուցիչ է, բարձրացնում է ԳԱԿԹ նեյրոմիջնորդանյութերի ակտվությունը ԿՆՀ-ում ։
Միդազոլամը ստեղծվել է 1974 թվականին, իսկ բժշկության մեջ կիրառությունը սկսվել է 1982 թվականից ։ Այն դասվում է Առողջապահության համաշխարային կազմակերպության հիմնական անհրաժեշտ դեղերի ցուցակի մեջ ։ Շատ երկրներումմիդազոլամը վաճառվում է միայն հատուկ դեղատոմսով ։
Ցնցումներ
Միդազեմը երբեմն կիրառվում է ցնցումների անհապաղ դադարեցման համար։ Էպիլեպսիայի դեպքում երկարաժամկետ կիրառությունը նպատակահարմար չէ, պայմանավորված տոլերանտության ռիսկով (որի դեպքում միդազոլամը և այլ բենզոդիազեպինները դառնում են անարդյունավետ) և արտահայտված հատկությամբ ։ Միդազեմը երեխաների մոտ ցնցումների կամ էպիլեպտիկ ստատուսի դեպքում կարելի է կիրառել ենթաայտային և ներքթային ներմուծման տարբերակով ։ Միդազեմը արդյունավետ է էպիլեպտիկ ստատուսի վարման համար, այն կիրառվում է երբ այլ դեղորայքները եղել են անարդյունավետ կամ երբ ներերակային ներմուծման տարբերակը հասանելի չէ, այն ջրալույծ է, ինչի շնորհիվ ունի արագ ազդեցության մեխանիզմ և ի տարբերություն այլ բենզոդիազեպինների չի առաացնում մետաբոլիկ ացիդոզ։
Թերություններից է ազդեցության կարճ տևողությունը, որի պատճառով ավելի քան 50% դեպքերում լինում է ցնցումների կրկնություն, ինչպես նաև դեղորայքակայուն էպիլեպտիկ ստատուսի 14-18% դեպքերում դիտվում է բուժման անարդյունավետություն։ Ցնցումների դեպքում կիրառման ժամանակ արագ կարող է զարգանալ դեղորայքային կայունություն, ինչի հետևանքով բուժական ազդեցություն ունենալու համար պահանջվում է կիրառվող դեղաչափի մի քանի անգամ մեծացում։ Երկարաժամկետ կիրառման դեպքում կարող է զարգանալ տոլերանտություն, տախիֆիլաքսիա և կիսադուրսբերման պարբերությունը կարող է երկարել մինչև մի քանի օր ։ Անհետաձգելի միջամտության ժամանակ երթաայտային և ներքթային կիրառումը ավելի արդյունավետ է ռեկտալ կիրառման համեմատ ։
Սեդացիա
Ներերակային միդազոլամը ցուցված է տարբեր բժշկական միջամտությունների ժամանակ սեդացիայի համար, այն որպես կանոն կիրառվում է օփյոիդային այդ դեղերի՝ օրինակ ֆենտանիլի հետ կոմբինացված, կիրառվում է նախավիրահատական սեդացիայի, ընդհանուր անզգայնացման և ինտեսիվ թերապայի բաժանմունքում թոքերի արհեստական շնչառություն ստացող հիվանդների դեպքում ։ Միդազոլամը ի համեմատ դիազեպամի ավելի արդյունավետ է անցանկալի հիշողությունների կանխման համար տարբեր բժշկական միջամտությունների դեպքում, սակայն պրոպոֆոլը ունի ավելի արագ վերականգման հատկություն և ավելի արդյունավետ է խոչնդոտում նոր հիշողության ձևավորման գործընթացին ։ Այն ամենհաճախ կիրառվող բենզոդիազեպինն է ինտեսիվ թերապիայի բաժանմունքում, քանի որ ունի կարճ կիսադուրսբերման պարբերություն, ջրալույծ է և կարելի է կիրառել շարունակական ինֆուզիայի միջոցով։ Սակայն երկարաժամկետ սեդացայի համար ավելի նախընտրելի է լորազեպամը, քանի որ ունի ավելի երկարատև ազդեցության ժամանակահատված, որոշ դեպքերում օրինակ՝ վաղ շնչափողային էքստուբացիայի դեպքում միդազոլամից ավելի արդյունավետ է պրոպոֆոլը ։
Միդազոլամը երբեմն կիրառվում է նորածնային ինտեսիվ թերապիայի բաժանմունքում։ Նորածինների դեպքում պետք է կիրառել զգուշությամբ, չպետք է կիրառել ավելի քան 72 ժամ, քանի որ կարող է առաջանալ տախիֆիլաքսիա, բենզոդիազեպինային հանման համախտանիշ, ինչպես նաև նյարդաբանական բարդություններ։ Բոլուս ներարկումներից պետք է խուսափել քանի որ միդազեմի բարձր դեղաչափերը ունեն ընկճող ազդեցություն սիրտ-անոթային համակարգի վրա և կարող են առաջացնել նյարդաբանական բարդություններ ։ Միդազոլամը երբեմն կիրառվում է այն նորածիների համար ովքեր միացված են արհեստական շնչառության սարքին, սակայն այս դեպքում մորֆինը ավելի կիրառելի և ավելի անվտանգ է ։
Միդազեմը երբեմն կիրառվում է մանկական ատամնաբուժական պրակտիկայում, որպես տագնապամարիչ և հանգստացնող միջոց ։
Գրգռվածություն
Միդազմեը այլ հակփսիխոտիկ դեղորայքի հետ ցուցված է շիզոֆրենիայի սրացման դեպքում երբ առկա է ագրեսիվ և անկառավարելի վարքագիծ ։
Պալիատիվ օգնություն
Միդազեմը ցածր դեղաչափերով, երթամաշկային ներարկման միջոցով կիրառվում է մահամերձ հիվանդների պալիատիվ օգնության նպատակով, այն նվազեցնում է գերգրգռվածությունը, միոկլոնուսները, անհանգստությունը, տագնապը ։ Բարձր դեղաչափերով միդազոլամը կիրառվում է մահամեձ հիվանդների կյանքի վերջին մի քանի օրերին խորը սեդացիա ապահովելու համար, նման անհրաժեշտություն առաջանում է երբ առկա է անտանելի տառապանք պայմանավորված անբուժելի հիվանդությամբ և այլ ցավազրկող, հանգստացնող դեղերը անարդյունավետ են, նման միջամտության կարիք առաջանում է հազվադեպ ։
Հակացուցումներ
Բենզոդիազեպինները պետք է հատուկ զգուշությամբ կիրառել ծերերի, երեխաների, հղիների, ալկոհոլային կամ այլ դեղորայքային կախվածություն ունեցող անձանց, սպեցիֆիկ հոգեբուժական հիվանդության կոմորբիդության դեպքում ։ Հատուկ զգուշություն է պահնջվում ծայրահեղ ծանր հիվանդների մոտ կիրառության դեպքում, հարկավոր է խուսափել միդազոլամի և նրա ակտիվ մետաբոլիտների կուտակումից օրգանիզմում։ Լյարդային և երիկամային հիվանդությունները կարող են երկարաձնել լիդազոլամի դուրս բերման և ապաակտիվացման գործընթացը, հանգեցնելուվ անցակալի երկարատև և ուժեղ ազդեցության ։ Հակացուցումները ներառում են՝ գերզգայնությունը միդազոլամի հանդեպ, սուր անկյուն գլաուկոման, շոկը, հիպոտենզիան և գանգուղեղային վնասվածքը։ Նշված հակացուցումները հիմնականում հարաբերական հակացուցումներ են։
Կողմնակի ազդեցություններ
Միդազոլամի կողմնակի ազդեցությունները արդեն վերևում նշվել են ։ Մարդիկ ովքեր միդազոլամի հետևանքով ունեն ամնեզիա, հիմնականում չեն գիտակցում այդ մասին, քանի դեռ նախապես տեղեկացված չեն եղել ։ Բենզոդիազեպինների երկարատև կիրառումը կապված է հիշողության երկարատև վատացման հետ, դեղորայքի դադարեցումից միայն վեց ամիս հետո դիտվում է հիշողության մասնակի վերականգնում ։ Անհայտ է արդյոք երկարաժամկետ կիրառումից և դադարումից հետո հիշողության ամբողջական վերականգնումը հնարավոր է թե ոչ։ Բենզոդիազեպիները կարող են խորացնել դեպրեսիան։ Բենզոդիազեպիների կիրառումը կապված է որոշ պարադոքսալ ազդեցությունների հետ, ինչպես օրինակ երբեմն դիտվում է ցնցումների հաճախացում ։ Պարադոքսալ ազդեցությունը հատկապես դիտվում է երեխաների, ծերերի, ալկոհոլային չարաշահման պատմություն ունեցողների և արտահայտված ագրեսից վարքագիծ ունեցող անձանց մոտ ։ Պարադոքսալ ազդեցությունները ավելի հաճախ լինում են ներերակային կիրառման դեպքում ։ Միդազոլամի գիշերային ժամերին կիրառման դեպքում, որոշ մնացորդային երևույթներ ՝ քնկոտություն, թուլացած հոգեշարժական և ճանաչողական ֆունկցիա կարող է դիտվել հաջորդ օրը ցերեկային ժամերին։ Այդ ազդեցությունները կարող են հատկապես կարևոր լինել մեքենա վարողների համար, ինչպես նաև հատկապես ծերերի մոտ բարձրանում է գլխապտույտի, ընկնելու և կոտրվածքներ ստանալու հավանականությունը ։ Կարող է դիտվել սեդացիա, շնչառական ընկճում, հիպոտենզիա որը պայմանավորված է ծայրամասային անոթային դիմադրության անկմամբ ։ Եթե միդազոլամը տրվում է չափազանց արագ՝ ներերակային տարբերակով ապա զարգանում է հիպոտենզիա։ Միդազոլամի ինֆուզիայի համախտանիշը առաջանում է բարձր դեղաչափերի դեպքում, այն բնորոշվում է արթնացման հապաղմամբ մի քանի ժամից մինչև օրեր, և կարող է հանգեցնել արհեստական շնչառական սարքի անհրաժեշտության ։
Որոշ անձանց մոտ կարող է դիտվել պարադոքսալ ազդեցություն, որը բավականին լավ հետազոտված է բենզոդիազեպիների դեպքում։ Այդ ժամանակ անձի մոտ դիտվում է տագնապ, ակամա շարժումներ, ագրեսիվ և բռնի վարքագիծ, անզուսպ լաց, խոսք և այլ նմանատիպ երևույթներ։ Սա հավանաբար կապված է գիտակցության մակարդակի փոփոխության հետ, որը պայմանավորված է գիտակցության ապաարգելակման և պարադոքսալ ակտիվացման հետ։ Պարադոքսալ ազդեցությունների մասին որպես կանոն անձը անտեղյակ է, որը կապված է միդազոլամի ամնեզիա առաջացնելու հատկության հետ։ Ծայրահեղ իրավիճակներում կիրառելի է ֆլումազենիլ դեղը, որը արգելակում է միդազոլամի ազդեցությունը։ Հակափսիխոտիկ դեղերը՝ օրինակ հալոպերիդոլը նույնպես կիրառելի է այս դեպքում ։
Միդազոլամը կարող է առաջացնել շնչառական ընկճում։ Առողջ մարդկանց մոտ միդազոլամի 15մգ/կգ դեղաչափը կարող է առաջացնել շնչառական ընկճում, որը հավանաբար կենտրոնական նյարդային համակարգի վրա ունեցած ազդեցության հետևանք է ։ Երբ միդազոլամը կիրառվում է ֆենտանիլի հետ կոմբինացված ապա այս կողմնակի ազդեցությունը դառնում է ավելի հավանական ։
Չնայած այն բանին որ միայն միդազոլամի կիրառման դեպքում շնչառության ընկճման կամ կանգի հավանականությունը փոքր է (0.1–0.5%), այնուամենայնիվ սյլ ԿՆՀ ընկճող դեղերի՝ օրինակ օփիոիդների հետ կիրառման դեպքում մեծ հավանականությամբ կարող է զարգանալ հիպոտենզիա, շնչառական ընկճում, շնչառական կանգ և մահ, նույնիսկ բուժական դեղաչափեր կիրառելու դեպքում  ։
Հղիություն և կրծքով կերակրում
Միդազոլամը երբ կիրառվում է հղիության երրորդ եռամսյակում, կարող է ունենալ բացասկան ազդեցություն պտղի վրա, ինչը առաջացնում է՝ բենզոդիազեպինային հանման համախտանիշ, հիպոտոնիա, ապնոետիկ շնչառություն, ցիանոզ, ցրտի հանդեպ ոչ ադեկվատ մետաբոլիկ պատասխան։ Հոպոտոնիայի և հանման համախտանիշի ախտանիշները դրսևորվում են ծնվելու հետո և կարող են տևել մինչև մի քանի ամիս ։ Այլ ախտանիշներն են՝ գերգրգռվածությունը, դողը, ստամոքսաղիքային համկարգի ֆունկցիոնալ խանգարումը՝ փսխում, լուծ։ Միդազոլամ ընդունող մայրերին խորհուրդ չի տրվում կրծքով կերակրել ։
Ծերունական տարիք
Ծերունական հասակում միդազոլամի մետաբոլիզմը ընթանում է ավելի դանդաղ, որը կողմնակի ազդեցությունները դարձնում է ավելի հավանական, հատկապես՝ գլխապտույտը, ամնեզիան (ավելի հաճախ անտեգրադ ամնեզիան), ատաքսիան, ապակողմնորոշումը և հավասարակշռության կորուստը՝ սայթակումները ։
Տոլերանտություն, կախվածություն, դուրս բերում
Միդազոլամի երկարատև կիրառման դեպքում, դիտվում է արդյունավետության նվազում, որը բենզոդիազեպինային տոլերանտության հետևանք է ։ Երկարատև ինֆուզիան նույնպես բերում է տոլերանտության զարգացման, եթե ինֆուզիան տևում է մի քանի օր և ավելի ապա կարող է զարգանալ հանման համախտանիշ։ Հետևաբար երկարատև կիրառումից հետո հանման համախտանիշից խուսափելու համար անհրաժեշտ է դեղաչափի աստիճական նվազեցում ու օրալ բենզոդիազեպինների նշանակում՝ օրինակ քլորազեպին։Երբ ինտեսիվ թերապիայի բաժանմունքում զարգանում է միդազոլամի հանդեպ տոլերատություն, ապա բուժմանը ավելացվում է օփիոիդ կամ պրոպոֆոլ։ Հանման համախտանիշի ժամանակ դիտվում՝ գրգռվածություն, ախտաբանական ռեֆլեքսներ, դող, կլոնուս, հիպերտոնուս, դերիլիում, ցնցումներ, սրտխառնոց, փսխում, լուծ, հաճախասրտություն, հիպերտեզիա և հաճախաշնչություն ։ Արտահայտված կախվածության դեպքում երբ դեղորայքի ընդունումը կտրուկ դադարեցվում է ապա կարող է զարգանալ հանման համախտանիշ, որը դրսևորվելով որպես էպիլեպտիկ ստատուս կարող է բերել մահվան։
Գերդոզավորում
Միդազոլամի գերդոզավորումը կարիք ունի անհետաձգելի բժշկական միջամտության։ Առողջ անձանց մոտ գերդոզավորումը համապատասխան բժշկական միջամտության դեպքում որպես կանոն կյանքին չսպառնացող իրավիճակ է, սակայն երբ գերդոզավորումը զուգակցվում է այլ ԿՆՀ ընկճող դեղերի ինչպես օրինակ՝ ալկոհոլի, օփիատների, եռցիկլիկ հակադեպրեսանտների հետ ապա մահացությունը մեծանում է։ Մահացությունը բարձր է նաև ծերերի և խրոնիկական շնչառական հիվանդություններ ունեցող անձանց մոտ երբ միդազոլամը կիրառվում է ներերակային։
Բուժումը սիմպտոմատիկ է, կիրառվում է ակտիվացված ածուխ գերդոզավորման առաջին 1 ժամվա ընթացքում։ Միդազոլամի և այլ բենզոդիազեպինների հակաթույնը ֆլումազենիլն է ։ Չնայած այն արդյունավետորեն հակադարձում է միդազոլամին, սակայն կիրառվում է ոչ հաճախ, քանի որ կարող է առաջացնել ցնցումներ հատկապես բենզոդիազեպինային կախվածություն ունեցող արձանց մոտ ։
Միդազոլամի գերդոզավորման ժամանակ դիտվում է՝ ատաքսիա, դիզարթրիա, նիստագմ, խոսքի խանգարում, քնկոտություն, ապակողմնորոշում, հիպոտենզիա, շնչառական կանգ, վազոմոտոր կոլապս, շարժողական դիսֆունկցիա, ախտաբանական ռեֆլեքներ, կորդինացիոն դիսֆունկցիա, գլխապտույտ, կոմա և մահ ։
Փոխազդեցություն այլ դեղերի հետ
Պրոտեազային ինհիբիտորները, նեֆազոդոնը, սերտրալինը, թուրինջը, ֆլուոքսետինը, էրիտրոմիցինը, դիլտիազեմը, կլարիտրոմիցինը արգելակում են միդազոլամի մետաբոլիզմը, հանգեցնելուվ ազդեցության տևողության երկարացման։ Արևքուրիկ սովորականը, ռիֆամպենտինը, ռիֆամպինը, ռիֆաբուտինը, ֆենիտոինը խթանում են միդազոլամի մետաբոլիզմը, հանգեցնելֆենտով արդյունավետության նվազման։ Սեդատիվ հակադեպրեսանտները, հակացնցումային որոշ դեղեր՝ ֆենոբարբիտալը, ֆենտոինը, կարբամազեպինը, սեդատիվ հակահիստամինայինները, օփիատները, հակափսիխոտիկները և ալկոհոլը խթանում են միդազոլամի սեդատիվ ազդեցությանը ։
Միդազոլամը գրեթե ամբողջությամբ մետաբոլիզվում է ցիտոքրոմ Պ450-3Ա4 ֆերմենտով։ Ատորվաստատինի կիրառումը նույնպես նվազեցնում է միդազոլամի արդյունավետությունը ։ Արևքուրիկ սովորականը նվազեցնում է միդազոլամի կոնցենտրացիան արյան մեջ ։ Թուրինջի հյութը արգելակում է աղիքային 3Ա4 ֆերմենտը և նվազեցնելով միդազոլամի մետաբոլիզմը՝ բարձրացնում է արյան մեջ կոնցենտրացիան ։
Դեղաբանություն
Միդազոլամը կարճատև ազդեցության բենզոդիազեպին է, որի կիսադուրսբերման պարբերությունը 1,5-2,5 ժամ է ։ Ծերերի և երեխաների մոտ մետաբոլիզմը ավելի դանդաղ է ։ Միդազոլամը մետաբոլիզվում է իր ակտիվ մոտաբոլիտի՝ 1-հիդրոքսիմիդազոլամի։ Երիկամային և լյարդային հիվանդությունները ազդում են միդազոլամի և իր ակտիվ մետաբոլիտի ֆարմակոկինետիկայի վրա ։ Միդազոլամի ակտիվ մոտաբոլիտի կենսաբանական ազդեցությունը կազմում է 10%։ Միդազոլամը վատ է ներծծվում բերանի խոռոչից, դեղաչափի միայն 50% է հասնում արյան համակարգ ։ Միդազոլամի ինչպես բուժական այնպես էլ կողմնակի ազդեցությունները կապված են ԳԱԿԹ ընկալիչների խթանման հետ։ Միդազոլամը ի տարբերություն այլ բենզոդիազեպինների անմիջական չի խթանում ԳԱԿԹ ընկալիչները, այլ խթանում է ԳԱԿԹ ազդեցությունը ԳԱԿԹա ընկալիչների վրա, որը հանգեցնում է նեյրոնների վրա արգելակող ազդեցության։ Միդազոլամի առաջացրած գրեթե բոլոր էֆֆեկտները կարելի է բարցաատրել այս մեխանիզմով այդ թվում՝ սեդացիան, քնկոտությունը, տագնապամարիչ ազդեցությունը, անտեգրադ ամնեզիան, մկանային ռելաքսացիան և հակացնցումային ազդեցությունը ։
Պատմություն
Միդազոլամը և այլ շուրջ 35 բենզոդիազեպիններ այժմ կիրառվում է բժշկական նպատակով ։ Սիթեզվել է 1975 թվականին ԱՄՆ-ում Վոլսերի և Ֆրայերի կողմից Հոֆֆման-Լարոշեր ընկերությունում ։ Ջրալույծ լինելու շնորհիվ այն ավելի քիչ էր առաջացնում թրոմբոֆլեբիտ ի համեմատ նմանատիպ այլ դեղերի ։ Միդազոլամի հակացնցումային ազդեցությունը ուսումնասիրվել է 1970-ականների վերջերին, սակայն միայն 1990-ականներից է սկսվել ակտիվ կիրառումը էպիլեպտիկ ստատուսի բուժման համար ։
2010 թվականի դրությամբ այն հանդիսանում է ամենաշատ կիրառվող բենզոդիազեպինը անէսթեզիայում ։ Անհետաձգելի իրավիճակներում միդազոլամը ավելի շատ է կիրառվում ի համեմատ լորազեպամի կամ դիազեպամի, քանի որ ունի կարճատև ազդեցություն, ավելի բարձր արդյունավետություն և ներարկման տեղում քիչ ցավոտություն ։ Միդազոլամը այժմ կիրառվում է նաև անասնաբուժական պրակտիկայում ։ 2018 թվականին ԱՄՆ-ի Կենտրոնական հետախուզական վարչություն դիտարկում էր միդազոլամի կիրառումը ահաբեկիչների համար որպես "ճշմարտության շիճուկ" ։
Ֆեստոս
Ֆեստոս (Φαιστός, Ա և Բ գծային արձանագրություններում՝ PA-I-TO), հնագույն քաղաք Կրետեի հարավում, մինոական քաղաքակրթության կենտրոններից մեկը։ Տեղակայված է Հերակլիոն պերիֆերիկ միավորի Մեսարա հարթավայրում՝ կղզու կենտրոնական մասում գտնվող Լիբիական ծովի Մեսարա ծոցի ափին։ Ամենահին բնակավայրերը թվագրվում են մ.թ.ա. 4-րդ հազարամյակին։ Մ.թ.ա. 2-րդ հազարամյակի սկզբից Ֆեստոսը դարձել է մինոական քաղաքակրթության ամենամեծ կենտրոններից մեկը։
20-րդ դարի սկզբին Ֆեստոսը հայտնաբերվել և պեղվել է Ֆեդերիկո Հալբհերի հնագիտական ​​արշավախմբի կողմից։ 1900 թվականից պալատների և նավահանգիստների կառույցների մասնակի պեղումներ են իրականացվել։ Արշավախմբի ամենակարևոր հայտնագործություններից մեկը Ֆեստի սկավառակն է։ Պեղումների վայրերի մուտքը վճարովի է։
Պատմություն
Արդեն ուշ նեոլիթում՝ մ.թ.ա. մոտ 4000 թվականից բնակեցված էին Մեսարայի հարթավայրը և Ֆեստոս բլուրը (կոչվում է նաև Կաստրի)։ Այստեղ հայտնաբերված առաջին վաղ մինոական նմուշները թվագրվում են մ.թ.ա 3000 թվականին։ Ավանդության համաձայն՝ Ֆեստոս քաղաքը հիմնադրել է Կրետե Մինոսի կառավարիչը, հետագայում նրա անունը տրվել է Լիդիայում գտնվող Սառնացի Ֆեստոսի պատվին՝ Բորի որդին, որը Տրոյական պատերազմի ընթացքում սպանվել է Իդոմենևսի կողմից՝ Մինոսի թոռը, նաև Կրետեի թագավորը ։ Ըստ ավանդության, Ֆեստոսի առաջին թագավորը Մինոսի եղբայր Ռադամանտուսն էր։ Ըստ Հոմերոսի՝ Իդոմենևսի օրոք քաղաքը մասնակցել է Տրոյական պատերազմին ։ Ստորին մշակութային շերտերում հայտնաբերվել են նեոլիթի և նախապալատական ​​շրջանի (մ.թ.ա. 2600-2000 թվականներ) բնակավայրերի մնացորդներ։ Մասնավորապես՝ Ֆեստոս պալատի կենտրոնական բակի հարավային մասում հայտնաբերվել է նեոլիթյան կլոր խրճիթ։
Առաջին անգամ Պալատը ավերվել է մ.թ.ա. 1700 թվականին՝ ամենամեծ երկրաշարժի արդյունքում։ Մ.թ.ա. 17-րդ դարում պալատը վերականգնելու մեկուսացված փորձեր են կատարվել, որոնք անհաջող էին։
Մ․թ․ա. մոտ 1600 թվականին Ֆեստոսում սկսվել է նոր շքեղ պալատի կառուցումը, որը սակայն երբեք չի ավարտվել։ Միևնույն ժամանակ, Այիա Տրիադայում հայտնվել է մի պալատ, որն ավելի մեծ էր, քան Ֆեստոսի պալատը և գտնվում էր քաղաքին հարող տարածքում։ Հետազոտողները կարծում են, որ այս պահին կառավարչի նստավայրը տեղափոխվել է այնտեղ, և «հին» Ֆեստոսը դարձել է կրոնական և առևտրային կենտրոն։
Մինոական պատմության Նովոդվորցովի շրջանը տևել է մ.թ.ա. մոտ 1700-1430 թվականներին։ Սանտորինի կղզում մ.թ.ա. 1628-1500 թվականներին հրաբխային ժայթքումից հետո և դրան հաջորդած հզոր երկրաշարժը և հսկայական ցունամին պալատը կրկին ավերել են։ Մ.թ.ա. 1450 թվականի հրդեհը ամբողջովին ոչնչացրել է Ֆեստոսի պալատը, ինչպես նաև Կրետեի մյուս պալատները։ Մ.թ.ա. 1450 թվականի հրդեհների ճշգրիտ պատճառները մինչ այժմ տեղադրված չեն։ Մ.թ.ա 1450 թվականին բռնկված հրդեհից հետո պալատը չի վերականգնվել։ Մ.թ.ա. 1450 թվականից հետո եկավ մինոական քաղաքակրթության անկումը։ Ժամանակակից գիտնականները այն պայմանավորում են Կրիտեից մինոացիների զանգվածային արտագաղթով։
Մ.թ.ա. 1450-1425 թվականներին կղզի են ներխուժել միկենյան հույներ։ Ֆեստոսը, որպես հարավային Կրետեի գերիշխող քաղաք, պարփակված էր Կրիոներիտիս (, 1228 մետր) և Դիկտի լեռների արանքում՝ Կոմոյի ամենակարևոր նավահանգստով, որը աքայացիների հարձակման հիմնական թիրախն էր։
Բլրի լանջերին գտնվող բնակավայրը շարունակել է գոյություն ունենալ հետմինոական դարաշրջանում՝ մութ դարաշրջանի (երկրաչափական) և հին հունական պատմության դասական շրջանում։ Քաղաքի վարչակազմը հավանաբար տեղակայված էր Այիա Տրիադայում, որտեղ կային թագավորի և թագուհու մեգարոնները, ինչպես նաև շուկայի հրապարակը։
Ք.ա. մոտ 1200 թվականից Կրետեում գոյություն է ունեցել միկենյան քաղաքակրթություն, հավանաբար տեղի մինոական խառնուրդը աքայացի ներգաղթյալների հետ։ Միկենյան քաղաքակրթությունն աստիճանաբար քայքայվեց և մ.թ.ա. մոտ 1000 թվականից Կրետեում սկսել են բնակություն հաստատել դորիացիները։ Այս ժամանակահատվածը գրեթե դատարկ տեղ է Ֆեստոսի և ամբողջ Հունաստանի պատմագրության մեջ։
Հոմերոսյան ավարտից և արխայիկ շրջանի սկզբից Ֆեստոսը զարգացել է հունական մյուս քաղաքների նման և դարձել մեծ քաղաք-պետություն՝ պոլիս։ Արդեն երկրաչափական դարաշրջանում (մ․թ․ա․ 900-750 թվականներ) բնակելի թաղամասերը հայտնվել էին նախկին պալատի բակի արևմտյան մասում, որը գոյություն է ունեցել հնագույն (մ.թ.ա. 750-500 թվականներ) և դասական ժամանակաշրջաններում (մ.թ.ա. 500-336 թվականներ)։ Մ․թ․ա․ 7-րդ դարում առաջացել են նոր փողոցներ, կանգնեցվել տաճարներ, այդ թվում՝ հին պալատի կենտրոնական բակից հարավ գտնվող Հռեա աստվածուհու տաճարը։
Ֆեստոսը վերահսկում էր Մեսարայի ծոցը Մելիսա հրվանդանից ՝ Այոս Պավլոսից մինչև Լատինոն հրվանդանը, Մատալայից հարավ։ Հիմնական մրցակցի՝ Ղորտինա պոլիսի հետ սահմանը անցնում էր Միրեսի մարզով։ Դասական և դրան հաջորդած հելլենիստական ​​(մ.թ.ա. 336-146 թվականներ) ժամանակաշրջաններում Ֆեստոսը Կրետեի քաղաքների միության մաս էր կազմում։ Մ․թ․ա․ 180 թվականին քաղաքը ենթակա էր իր արևելյան հարևան Ղորտինային, որը հռոմեական տիրապետության օրոք Կրետեի մայրաքաղաքն էր (մ.թ.ա. 67 թվականից)։ Քաղաք-պետությունները ղեկավարվում էին Հռոմից, և Ֆեստոսը շարունակում էր գոյություն ունենալ որպես համեստ բնակավայր՝ Ղորտինայի ստվերում։
Աշխարհագրություն
Ֆեստոսի ավերակները գտնվում են Ֆեստոսի քաղաքապետարանի տարածքում՝ Հերակլիոնի ծայրամասային ստորաբաժանումում, կղզու կենտրոնական մասի հարավային ափի մոտ, Մեսարա հարթավայրի բերրի հողի վրա։ Բնակավայրի կենտրոնական մասը զբաղեցնում է պալատական ​​համալիրը։
Մեկ այլ, ավելի փոքր մինոական պալատական ​​համալիրը գտնվում է Ֆեստոսից 3 կմ հյուսիս-արևմուտք, մոտակա բլրի վրա։ Մինոական անունն անհայտ է։ Հայտնի է միայն բյուզանդական անունը՝ Այիա Տրիադա, գոյատևել է մինչ օրս։ Պալատները կապվում էին ասֆալտապատ ճանապարհով։
Բնակավայրի անտիկ նավահանգիստը՝ Կոմոն, գտնվում էր Լիբիական ծովի ափին՝ Ֆեստոս պալատից մոտ 6 կմ հարավ-արևմուտք՝ այսօրվա Մատալա գյուղից հյուսիս։
Հնագիտություն
Առաջին պեղումները Ֆեստոսում սկսվել են 1900 թվականին։ Պեղումները վարում էին Աթենքի հնագիտական ​​իտալական դպրոցը՝ Ֆեդերիկո Հալբհերի և Լուիջի Պերնյեի ղեկավարությամբ։ Մինոական դարաշրջանի մշակութային շերտերին հասնելու համար հետագայում շենքերը քանդվել են։ Բացվել են ինչպես հին, այնպես էլ նոր պալատի մասերը։ Նոր պալատի ավերակները զբաղեցնում էին պեղումների մեծ մասը։ Պահպանվել են հետմինոական շրջանի որոշ շենքեր, ինչպիսիք են հետագայում հունական Հռեայի տաճարը և բակի գագաթին գտնվող շենքերից մեկը։
Արշավախմբի աշխատանքի ամենակարևոր արդյունքը 1908 թվականին հայտնի Ֆեստի սկավառակի հայտնաբերումն է՝ անհայտ տառի դրոշմված նշաններով։ Հետազոտողների մեծ մասը սկավառակը թվագրում է մ.թ.ա. 1700 թվականին։ Ներկայումս այն գտնվում է Հերակլիոնի հնագիտական ​​թանգարանում, ինչպես նաև Ֆեստուսում հայտնաբերված խեցեղենի մեծ մասը։
1952 թվականից Դորո Լևին պեղումներ է կատարել Ֆեստոսում։ Նա ուսումնասիրել է առաջին հերթին քաղաքի հին պալատը և շրջակայքը։ 1970-ական թվականներից աշխատանքները կենտրոնացել են պալատական ​​բլրի շրջակայքը մաքրելու վրա, որի լանջերին հայտնաբերվել են երկրաչափական և դասական ժամանակաշրջանների բազմաթիվ շինություններ։ Այս պեղումները շարունակվում են մինչ օրս։
Պալատ
Ֆեստոս պալատի ավերակները զբաղեցնում են 8400 մ² տարածք, չափսերով զիջում է միայն Կնոսոսի պալատին։
Արտաքին հղումներ
Կատեգորիա:Հին Հունաստանի քաղաքներ Կատեգորիա:Կրետե Կատեգորիա:Հունաստանի պատմություն Կատեգորիա:Հունաստանի պալատներ
Գեղարվեստի թանգարան (այլ կիրառումներ)
Գեղարվեստի թանգարան եզրը կարող է վերաբերել հետևյալ թանգարաններին.
Լոպուխովկա (գյուղ, Ռուդնյանսկի շրջան)
Լոպուխովկա (Лопуховка), գյուղ Ռուսաստանի, Վոլգոգրադի մարզի Ռուդնյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլգոգրադի մարզի Ռուդնյանսկի շրջանի բնակավայրեր
(5381) Սեխմետ
(5381) Սեխմետ (Sekhmet), աստերոիդ ատենի ընտանիքում։ Հայտնաբերվել է 1991 թվականի մայիսի 14-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 0,947461 ա. մ., առավելագույնը մոտենում է 0,6668 ա. մ. հեռավորության վրա և հեռանում 1,2281 ա. մ., իսկ Երկրի ուղեծրին Սեխմետ աստերոիդը նվազագույնը մոտենում է 0,1138 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 336,85 երկրային օրվա ընթացքում, իր ուղեծրով շարժվելով միջինում 1,068716 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 48,97° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Ատենի ընտանիքի աստերոիդներ
Կոմոն սյուր Օր
Կոմոն սյուր Օր (Caumont-sur-Aure), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2014 թվականի դրությամբ կազմում է 2407 մարդ, բնակչության խտությունը` 66.82 մարդ/կմ²։ Բնակավայրը զբաղեցնում է 36.02 կմ² տարածք։
Բնակավայրը ստեղծվել է 2016 թվականի հունվարին` Կոմոն լ'Էվանտե, Լիվրի և Լա Վաքրի համայնքների միավորման արդյունքում։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ Կատեգորիա:2017 թվականին հիմնադրված բնակավայրեր
Նովոսյոլկի (այլ կիրառումներ)
Նովոսյոլկի, կարող է վերաբերել՝
Հայաստանի Հանրապետության ֆիզիկական կուլտուրայի և սպորտի վաստակավոր գործիչ
2002-2014 թթ.
2002-2014 թթ. ֆիզիկական կուլտուրայի և սպորտի վաստակավոր գործչի պատվավոր կոչում է շնորհվում ֆիզիկական կուլտուրայի և սպորտի այն աշխատողներին, մարզիկներին, մարզիչներին, ովքեր մեծ հաջողություններ են ունեցել միջազգային մրցույթներում, օլիմպիադաներում, ունեն վաստակ ֆիզիկական կուլտուրայի և սպորտի զարգացման գործում, ընդ որում՝ կազմակերպական, մանկավարժական, մեթոդական, բուժական ֆիզկուլտուրայի, գիտահետազոտական աշխատանքներում, և իրենց ակտիվ գործունեությամբ նպաստում են ֆիզիկական կուլտուրայի և սպորտի զարգացմանը։
Ներկայումս
2014 թ. օգոստոսի 9-ից Հայաստանի Հանրապետության ֆիզիկական կուլտուրայի և սպորտի վաստակավոր գործչի պատվավոր կոչումները շնորհվում են ֆիզիկական կուլտուրայի և սպորտի բնագավառի գործիչներին, աշխատողներին, մարզիչներին և մարզիկներին՝ հայրենի սպորտի զարգացումը խթանելու, միջազգային մրցաշարերում և օլիմպիադաներում մարզիկների ձեռքբերումներին և նվաճումներին նպաստելու, բարձրակարգ մարզական կադրեր պատրաստելու, ֆիզիկական կուլտուրայի և սպորտի ասպարեզում գիտամանկավարժական, մեթոդական, կազմակերպական ակնառու գործունեություն ծավալելու, մանկապատանեկան սպորտի զարգացման, բուժական ֆիզկուլտուրայի կազմակերպման գործում ունեցած վաստակի համար ։
Համաձայն ՀՀ Սահմանադրության 55-րդ հոդվածի 16-րդ կետի՝ կոչումը շնորհում է Հայաստանի Հանրապետության Նախագահը։ Պարգևատրման վերաբերյալ Նախագահը հրապարակում է հրամանագիր։
2002-2014 թթ.
2002-2014 թթ. պատվավոր կոչումների ներկայացնելն իրականացնում էր Հայաստանի Հանրապետության կառավարությունը՝ հաշվի առնելով նաև լիազորված պետական մարմինների, ստեղծագործական միությունների առաջարկությունները՝ Հայաստանի Հանրապետության Նախագահին ուղղված գրավոր միջնորդագրերի միջոցով, բացի այդ, անձնական նախաձեռնությամբ պատվավոր կոչումներ կարող է շնորհել Հայաստանի Հանրապետության Նախագահը։
Ներկայումս
2014 թ. օգոստոսի 9-ից Հայաստանի Հանրապետության Նախագահը շնորհում է պատվավոր կոչումներ անձնական նախաձեռնությամբ, նաև պատվավոր կոչումներ շնորհելու վերաբերյալ պաշտոնատար անձանց միջնորդությունների հիման վրա։ Այլ կերպ ասած, միջնորդություն ներկայացնել կարող է ոչ թե Կառավարությունը, այլ պաշտոնատար անձինք։ Հայաստանի Հանրապետության ֆիզիկական կուլտուրայի և սպորտի վաստակավոր գործչի պատվավոր կոչում շնորհելու միջնորդությանը ներկայացվող պահանջները և միջնորդությունը ներկայացնելու կարգը, պատվավոր կոչումներ շնորհելու միջնորդություն ներկայացնելու իրավասություն ունեցող պաշտոնատար անձանց ցանկը հաստատում է Հայաստանի Հանրապետության Նախագահը։ ՀՀ Նախագահի 2014 թ. սեպտեմբերի 16-ի ՆՀ-396 հրամանագրի համաձայն, կոչումը շնորհելու միջնորդությունները ներկայացնում են Հայաստանի Հանրապետության վարչապետը, Հայաստանի Հանրապետության պետական մարմինների ղեկավարները, Երևանի քաղաքապետը՝ տվյալ մարմինների և Երևանի քաղաքապետարանի գործունեության ոլորտին առնչության դեպքում։ Տեղական ինքնակառավարման մարմինների ղեկավարները Հայաստանի Հանրապետության պատվավոր կոչումներ շնորհելու միջնորդությունները ներկայացնում են համապատասխան միջնորդություն ներկայացնելու իրավասություն ունեցող պաշտոնատար անձանց միջոցով ։
2002-2014 թթ.
2002-2014 թթ. կոչմանն արժանացած անձանց շնորհվում էին Հայաստանի Հանրապետության կառավարության սահմանած պատվավոր կոչումը հավաստող համապատասխան ձևի շնորհագիր և կրծքանշան։ «ՀՀ ֆիզիկական կուլտուրայի և սպորտի վաստակավոր գործիչ» կրծքանշանը՝ պատրաստված բրոնզափառ պղնձից, բաղկացած է 2 տարրից՝ Հայաստանի Հանրապետության պետական դրոշի պատկերով ալիքաձև զոլակից և դրան կապօղակով ամրացված ալիքաձև շրջանից։ Զոլակն ունի 25 մմ երկարություն ու 10 մմ լայնություն և պատված է եռագույն սառը արծնով։
Շրջանի տրամագիծը 36 մմ է։ Կրծքանշանի միջին մասում՝ անփայլ մակերեսի վրա զետեղված է տվյալ գործունեության ասպարեզը խորհրդանշող 4 վազորդի ցայտաքանդակ՝ փայլեցված ողորկ մակերեսով։ Վերին մասում Արարատ լեռան ոճավորված ուրվագիծն է, ստորին հատվածում պատկերված է դափնու ճյուղ՝ ներքևում՝ «ՀՀ ֆիզիկական կուլտուրայի և սպորտի վաստակավոր գործիչ» գրությամբ։
Ներկայումս
2014 թ. օգոստոսի 9-ից հետո հանձնվող շնորհագրի և կրծքանշանի նկարագրությունը և նմուշը, դրա վկայականի նմուշը, մեդալի շերտաձողիկի նկարագրությունը և նմուշը հաստատում է Հայաստանի Հանրապետության Նախագահը։ ՀՀ ֆիզիկական կուլտուրայի և սպորտի վաստակավոր գործչի կրծքանշանը պատրաստված է բրոնզապատ պղնձից, բաղկացած է 2 տարրից՝ Հայաստանի Հանրապետության պետական դրոշի պատկերով ալիքաձև զոլակից և դրան կապօղակով ամրացված ալիքաձև շրջանից։ Զոլակն ունի 25 մմ երկարություն և 10 մմ լայնություն, պատված է եռագույն սառը արծնով։ Շրջանի տրամագիծը 36 մմ է։ Կրծքանշանի միջին մասում՝ անփայլ մակերեսի վրա զետեղված է տվյալ գործունեության ասպարեզը խորհրդանշող 3 վազորդի ցայտաքանդակ՝ փայլեցված ողորկ մակերեսով։ Վերին մասում Արարատ լեռան ոճավորված ուրվագիծն է, ստորին հատվածում պատկերված է դափնու ճյուղ՝ ներքևում «ՀՀ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՎԱՍՏԱԿԱՎՈՐ ԳՈՐԾԻՉ» գրությամբ ։
Կոչման շնորհման վիճակագրությունը
ՀՀ Նախագահ Ս. Սարգսյանի կողմից (2008 թ. ապրիլի 9-ից առ այսօր) կոչումը շնորհվել է 35 անձի։
Կոչում ստացած 35 անձանցից 34-ը տղամարդ են, 1-ը՝ կին։ Ըստ տարեթվերի կոչումը շնորհվել է.
Հայաստանի Հանրապետության ֆիզիկական կուլտուրայի և սպորտի վաստակավոր գործիչներ
Հիմնական հոդված՝ Հայաստանի Հանրապետության ֆիզիկական կուլտուրայի և սպորտի վաստակավոր գործիչների ցանկ
Ծանոթագրություններ
Կատեգորիա:ՀՀ պատվավոր կոչումներ
Անդրեևկա (գյուղ, Դոբրովելիչկովի շրջան)
2001 թվականի տվյալներով Անդրեևկա գյուղում բնակվում էր 313 մարդ։ Բնակավայրը զբաղեցնում է 1,39 կմ² տարածք։ Բնակչության խտությունը կազմում էր 225,18 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
Կալիտա (գյուղ, Սաառդե շրջան)
Կալիտա (Kalita), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 85 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Սաառդե շրջանի բնակավայրեր Կատեգորիա:Էստոնիայի գյուղեր
Վաույլովա Յագա
Վաույլովա Յագա (Вауйлова-Яга), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Խվոստալ տո Ուտչեր Շար գետի աջ ափին։ Գետի երկարությունը կազմում է 13 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչարա գետն է սկսած ակունքից մինչև Ուստ-Ցիլմա գյուղ, գետի ենթաավազանը Ուսա, գետի գետային ավազանը Պեչարա ։
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բրեյդաուրլոուն
Բրեյդաուրլոուն (Fjallsárlón), սառցային լիճ Իսլանդիայում՝ Սկաֆտաֆել սառցադաշտի հարավային մասում։ Լիճը տեղակայված է Սկաֆտաֆել ազգային պարկից և առավել հայտնի Յոկուլսարլոն սառցային լճից փոքր-ինչ հեռու։
Բրեյդաուրլոուն լճից առաջացել է ոչ մեծ գետ, որը թափվում է Ֆյալսարլոն լիճ (Fjallsárlón)։
Արտաքին հղումներ
Կատեգորիա:Իսլանդիայի լճեր Կատեգորիա:Եվրոպայի լճեր
It’s Now or Never
{{Տեղեկաքարտ Երաժշտական սինգլ |անվանում    = It's Now or Never |Обложка     = |կատարող = Էլվիս Փրեսլի |Альбом      = |Сторона А   = |Сторона Б   = «A Mess of Blues» |թողարկված     = 5 հուլիսի 1960 |ֆորմատ      = վինիլային սինգլ |ձայնագրված     = 3 ապրիլի 1960, RCA Studios, Նեշվիլ, Թենեսի |ժանր       = փոփ |Композитор  = |տևողություն= {3:15 |լեյբլ       = RCA |Номер лейбла = |Продюсер    = |Автор песни = Wally Gold, Aaron Schroeder, Eduardo di Capua |Чарты       = |Обзоры      = |Хронология  = |նախորդ  = Stuck on You |նախորդ_տարեթիվ    = 1960 |տարեթիվ         = 1960 |հաջորդ   = Are You Lonesome Tonight? |հաջորդ_տարեթիվ    = 1960 |ավելի         = }}
Ռյաբովո (քաղաքատիպ ավան, Տոսնենսկի շրջան)
Ռյաբովո (Рябово), քաղաքատիպ ավան Ռուսաստանի Լենինգրադի մարզի Տոսնենսկի շրջանի կազմում։
It’s Now or Never
«It’s Now or Never», երգ, որը ձայնագրել է Էլվիս Փրեսլին և թողարկել որպես սինգլ 1960 թվականին։
Ռյաբովո (քաղաքատիպ ավան, Տոսնենսկի շրջան)
Բնակչությունը 2010 թվականին գրանցված տվյալներով կազմում էր 3251 մարդ։
It’s Now or Never
Երգը գրվել է նեապոլիտանական «’O sole mio» («Իմ արև») երգի երաժշտությամբ, որը գրել են Էդուարդո դի Կապուան (երաժշտություն) և Ջովաննի Կապուրոն (տեքստ)։
Ռյաբովո (քաղաքատիպ ավան, Տոսնենսկի շրջան)
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Լենինգրադի մարզի Տոսնենսկի շրջանի բնակավայրեր
It’s Now or Never
ԱՄՆ-ում 1960 թվականին «Billboard» ամսագրում Էլվիս Փրեսլիի կատարմամբ «It’s Now or Never» երգը հասել է առաջին հորիզոնականին Hot 100 հիթ-շքերթում (փոփ երաժշտության տարեր ժանրերի երգերի ընդհանուր հիթ-շքերթ, այդ ամսագրի գլխավոր հիթ-շքերթը) և 7-րդ հորիզոնականին ռիթմ-ընդ-բլյուզ ժանրի սինգլների հիթ-շքերթում (ներկայում՝ Hot R&B/Hip-Hop Songs) ։
Այն վաճառված օրինակների քանակով երկրորդ սինգլն է Էլվիս Փրեսլիի կարիերայում և ամենաշատ վաճառված սինգլներից մեկը պատմության մեջ ։
Երգն զբաղեցրել է առաջին հորիզոնականը աշխարհի շատ երկրներում ։ Նաև պնդում են, որ այդ երգն է Բարրի Ուայթին համոզել սկսել երաժշտական կարիերա ։
Ծանոթագրություններ
Կատեգորիա:Բնօրինակում անաղբյուր հոդվածներ
Տիխոն Կիսելյով
Տիխոն Յակովլևիչ Կիսելյով (Ціхан Якаўлевіч Кісялёў),, խորհրդային պետական և կուսակցական գործիչ, ԽՄԿԿ անդամ (1940)։ Ստացել է մանկավարժական բարձրագույն կրթություն։
1946 թվականին ավարտել է ՀամԿ(բ)Կ ԿԿ-ին կից բարձրագույն կուսակցական դպրոցը։ 1946-1952 թվականներին պատասխանատու աշխատանքներ է կատարել կուսակցության Բրեստի մարզկոմում, ապա ԲԿ (բ) կ ԿԿ-ում։ 1952-1955 թվականներին եղել է կուսակցության Բրեստի մարզկոմի առաջին, 1955-1956 թվականներին՝ Բելառուսի կոմկուսի ԿԿ քարտուղար, 1956-1959 թվականներին՝ երկրորդ քարտուղար։ 1958-1962 թվականներին՝ ԽՍՀՄ Գերագույն խորհրդի Ազգությունների խորհրդի նախագահի տեղակալ։
1959 թվականից ԲԽՍՄ Նախարարների խորհրդի նախագահն էր։ ԽՄԿԿ 22-25-րդ համագումարներում ընտրվել է ԽՄԿԿ ԿԿ անդամ։ ԽՍՀՄ 4-9-րդ գումարումների Գերագույն խորհրդի պատգամավոր է։ Պարգևատրվել է Լենինի երկու և «Պատվո նշան» շքանշաններով։
Ծանոթագրություններ
Կատեգորիա:Խորհրդային պետական գործիչներ Կատեգորիա:Լենինի շքանշանի ասպետներ Կատեգորիա:Սոցիալիստական աշխատանքի հերոսներ Կատեգորիա:Քաղցկեղից մահացածներ Կատեգորիա:ԽՄԿԿ անդամներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Խորհրդային կուսակցական գործիչներ Կատեգորիա:ԽՍՀՄ քաղաքական գործիչներ Կատեգորիա:ԽՍՀՄ ԳԽ 10-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 4-րդ գումարման պատգամավորներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:ԽՍՀՄ ԳԽ 9-րդ գումարման պատգամավորներ Կատեգորիա:ԽՍՀՄ ԳԽ 7-րդ գումարման պատգամավորներ Կատեգորիա:Բելառուսական ԽՍՀ ԳԽ պատգամավորներ
Պետրոս I-ի զվարճական բանակ
Պետրոս I-ի զվարճական բանակ (Потешные войска), ի սկզբանե կոչվել է Պետրավսկի պոլկ (Петровский полк, թարգմանաբար՝ Պետրոսի գունդ), այն կազմված էր երիտասարդ Պետրոս I-ի մանկության խաղընկերներից, ազնվականների զավակներից և իր հայր Ալեքսեյի պալատի սպասավորներից ։
Պատմություն
1682 թվականին, երբ Պետրոսը իր մոր՝ Նատալյա Նարիշկինայի հետ միասին բնակվում էր ազնվականների համար նախատեսված Պրեոբրաժենսկոյեում, Պետրոսը հետզհետե կազմավորում է փոքրերից կազմված բանակ», որպեսզի ուսումնասիրի ժամանակակից ռազմական արվեստ։ Բացի իր ընկեր երեխաներից, բանակ են «զորակոչվել» նաև ծառաներ և վասալներ, որոնցից զինվորական համազգեստն առաջինը հագել է 25-ամյա Սերգեյ Բուխվոստովը, որն անվանվել է «առաջին ռուս զինվորը»։ Ի սկզբանե կազմավորվել է 100 ու-զվարճական ուժեղ զինվորներից բաղկացած Ռմբակոծիչների միությունը ։
Տղա երեխաները պատերազմներ էին խաղում, սակայն քանի որ նրանք մեծանում էին, նրանց խաղերը դառնում էին ավելի բարդ և իրատեսական։ Կազմավերվել է ռազմական խորհուրդ, օտարերկրացիներից հավաքագրվել են ռազմական հրահանգիչներ, որոնք ի վերջո դարձել են Զվարճական բանակի մշտական սպայական կորպուսի մասի։ Մինչը 1685 թվականը զինվորների թիվը հասել է 300-ի, որոնք տեղակայվել էին Պրեոբրաժենսկոյեի մոտ հատուկ կառուցված զորանոցներում, սակայն քանի որ նրանց թիվը գնալով մեծանում էր ևս մեկ զորանոց կառուցվել է հարևան գյուղում՝ Սեմյոնովսկոեում։ Հետագայում զորքերին միացան նաև ստրելեց-կամավորներ։ 1687 թվականին զվարճական բանակը կազմված էր երկու վաշտերից՝ Պրեոբրաժենսկի և Սեմյոնովսկի։ Այս ժամանակաշրջանում երկու վաշտերը ներառում էին ինչպես հրետանային, այնպես էլ հեծելազորային զինատեսակներ ։
1689 թվականին տեղի ունեցած պետական հեղաշրջման փորձի ժամանակ, որը ձեռնարկվել է խնամակալ Սոֆյա Ալեքսեևնայի կողմից, Զվարճական բանակը երիտասարդ Պետրոսին սատարող ջոկատների կազմի մաս էր կազմում․ նրան աջակցում էին նաև Ստրելցների մեծամասնությունն ու ռուսական ազնվականության առաջատար ներկայացուցիչները։
Վաշտերն ընդլայնվել են և 1695 թվականի ապրիլի 25-ին պաշտոնապես դարձել գվարդիայի Պրեոբրաժենյան և Սեմյոնովյան գնդերը ։ Այդ գնդերը դարձել են Ռուսական կայսերական գվարդիայի հիմքը։ Ինչքան Պետրոսը մեծանում էր, այնքան գնդերը դառնում էին ավելի լավը։ Պետրոսը անձամբ մասնակցում էր բանակային կյանքին՝ ունենալով ռմբարկուի կոչում և բարձրանալով մինչև գնդապետի կոչում ։
Արտաքին հղումներ
Կատեգորիա:Ռազմագիտություն Կատեգորիա:Հետևազոր Կատեգորիա:Պետրոս I Կատեգորիա:Ռուսաստանի ռազմական պատմություն
Կլեպեչիխա (գետ)
Կլեպեչիխա, գետ Ռուսաստանում, հոսուն է Պոսպելիխինսկի և Շիպունովսկի շրջաններով՝ Ալթայի երկրամասով։
Գետը հոսում է երաշտոտ Ալեական տափաստանով (Պրիոբական սարահարթով)։ Գետի ակունքը տեղակայված է Պոսպելիխինսկի շրջանում նույնանուն բնակավայրի՝ Կլեպեչիխայի մոտ, որտեղ գետը բաժանվում է մի քանի լճակների։ Գետի գետաբերանը գտնվում է Ալեյ գետի ձախ ափից 283 կմ հեռավորության վրա՝ Բառչիխ Շիպունովսկի ավանի մոտ, որի մոտ տեղակայված է ջրամբար։ Ինչպես նաև ջրամբարը տեղակայված է Բատալով Շիպունովսկի շրջանի բնակավայրի մոտ։ Բոլոր ջրամբարները օգտագործվում են ոռոգման համար։
Գետի երկարությունը կազմում է 62 կմ։ Ջրահավաքը բաց է։ Կլեպեչիխան ավելի շատ սնվում է ձյունով քան անձրևներով, բնորոշ է գարնանային վարարումներով։ Ամռանը, սովորաբար երաշտային ամիսներին գետը ցամաքում է։ Գետը տիպիկ հարթավայրային է։ Գետը ունի 3 վտակ՝ գետ Պորոժնյայա (Զագանիխա), (երկարությունը՝ 15 կմ) Լոբանիխա (երկարությունը՝ 11 կմ) Սոլոնովկա (գետակ) (երկարությունը՝ 5 կմ) և մի քանի ցամաքած գետեր։
Գետի հոսանքի մեջտեղում գտնվում է Բառնուալ֊Ռուբցովսկի ավտոճանապարհային մայրուղին (A349)։
Ջրային ռեեստրի տվյալներ
Ռուսաստանի պետական ջրայի ռեեստրի տվյալներով այն պատկանում է Վերխնեոբսկիի ավազանային շրջանին, գետի ջրային մասը՝ Ալեյից մինչև Խամուտինկա և մինչև գետաբերան, գետի գետային ավազանը կազմում է Օբը մինչ Իրտիշին միանալը։
Ըստ Ռուսաստանի ջրատնտեսական շրջանայնության աշխարհատեղեկատվական համակարգի տվյալների ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վարդուհի Աբրահամյան
Վարդուհի Ռուբենի Աբրահամյան (նոյեմբերի 20, Երևան, Հայաստան), ֆրանսահայ աշխարհահռչակ օպերային երգչուհի (մեցցո-սոպրանո)։
Կենսագրություն
Վարդուհի Աբրահամյանը ծնվել է Երևանում՝ երաժիշտների ընտանիքում։ Սովորել է Երևանի Կոմիտասի անվան պետական կոնսերվատորիայում, եղել է Գոհար Գասպարյանի սանը։ Կոնսերվատորիան ավարտելով՝ տեղափոխվել է Ֆրանսիա, որտեղ՝ Փարիզի օպերայում, կատարել է առաջին քայլերը դեպի օպերային ասպարեզ։ Առաջին դերն եղել է Ջուզեպպե Վերդիի Ռիգոլետտո օպերայում՝ Մագդալենայի դերում։
Կատարում է օպերային դերեր հայերեն, ռուսերեն, իտալերեն, ֆրանսերեն, անգլերեն, գերմաներեն լեզուներով։
Ելույթներ
Երգել է աշխարհի այնպիսի հեղինակավոր բեմերում և համերգասրահներում, ինչպիսիք են՝ Փարիզի օպերան՝ Ֆրանսիայում, Լոնդոնի Քովենթ Գարդեն արքունական թատրոնը, Մետրոպոլիտեն օպերան՝ Նյու Յորքում, Հռոմի, Բերգամոյի օպերային թատրոններում, Պեզարոյում՝ Ռոսսինիին նվիրված օպերային փառատոնում, Տորինոյի, Նապոլիի օպերաներում, Բարսելոնի Լիսեու մեծ թատրոնում, Մոսկվայի Բոլշոյ տեատրում, Գերմանիայի Մյունխեն, Համբուրգ քաղաքներում։
Համատեղ կատարումներ է ունեցել այնպիսի նշանավոր օպերային երգիչների և երգչուհիների հետ, ինչպիսիք են՝ իսպանացի հռչակավոր տենոր Պլասիդո Դոմինգոն, իտալացի մեցցո-սոպրանո Չեչիլիա Բարտոլին, իտալացի սոպրանո Մարիելլա Դեվիան, ռուս սոպրանո Աննա Նետրեբկոն, բրիտանացի բաս-բարիտոն Բրին Թերֆելը։
Արտաքին հղումներ
VARDUHI ABRAHAMYAN
Մաշան և գազանները
«Մաշան և գազանները» («Маша и звери»), ռուսական գեղարվեստական ֆիլմ, որը նկարահանել է ռեժիսոր Միխայիլ Յուզովսկին 1995 թվականին։ Միխայիլ Յուզովսկու վերջին ֆիլմն է։
Վարդուհի Աբրահամյան
Արտաքին հղումներ
Varduhi Abrahamyan
Մաշան և գազանները
Սյուժե
Մաշան գտնում է մի տուն, որտեղ ապրում են երեք արջ, իսկ տան կողքին ապրում են նրանց հարևանները՝ անհայտ փոքրիկ կենդանիներ, կատուն, աղվեսը, հավը և թութակը։ Նա մտնում է տուն, համտեսում է մեղր։ Երբ նա ցանկանում է քնել, լսում է աղվեսի երաժշտությունը և նայում է պատուհանից դուրս։ Այդ ժամանակ տուն են գալիս տանտերերը՝ հայր արջ Միխայիլ Իվանովիչը, մայր արջ Նաստասյա Պետրովնան և արջուկը՝ Միշուտկան, իսկ Մաշան թաքնվում է։ Նրանք իմանում են, որ ինչ-որ մեկը կա իրենց տանը։ Դրանից հետո նրանք գտնում են Մաշային մահճակալի տակ և թույլ են տալիս նրան աշխատել տանը։ Մաշան մնում է արջերի հետ և հոգ է տանում նրանց համար։
Վարդուհի Աբրահամյան
Արտաքին հղումներ
Վարդուհին իր ձայնով շարունակում է զարդարել աշխարհի լավագույն թատրոնների բեմերը
[https://www.civilnet.am/news/169134/%D5%B4%D5%A1%D6%80%D5%A4%D5%B6-%D5%AB%D6%80-%D5%BF%D5%A5%D5%B2%D5%B8%D6%82%D5%B4-%D5%BE%D5%A1%D6%80%D5%A4%D5%B8%D6%82%D5%B0%D5%AB-%D5%A1%D5%A2%D6%80%D5%A1%D5%B0%D5%A1%D5%B4%D5%B5%D5%A1%D5%B6/ Մարդն իր տեղում. Վարդուհի Աբրահամյան]
Կատեգորիա:Մեցցո-սոպրանոներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ օպերային երգչուհիներ Կատեգորիա:Հայ մեցցո-սոպրանոներ
Մաշան և գազանները
Արտաքին հղումներ
Կատեգորիա:Ռուսական ֆիլմեր Կատեգորիա:1995 ֆիլմեր Կատեգորիա:Բնօրինակում անաղբյուր հոդվածներ
Լոսենի
Լոսենի (Лосени), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 23 մարդ։
Հայաստանի Հանրապետության ֆիզիկական կուլտուրայի վաստակավոր աշխատողների ցանկը
Կատեգորիա:ՀՀ պատվավոր կոչումներ Կատեգորիա:ՀՀ ֆիզիկական կուլտուրայի վաստակավոր աշխատողներ
Մենամարտ (նկար)
«Մենամարտ», 1896 թվականին ռուս նկարիչ Իլյա Ռեպինի ստեղծած նկար։
Ստեղծման պատմություն
Իլյա Ռեպինը «Մենամարտ»-ը նկարել է բելոռուսական «Զդրավնյովո» կոչվող կալվածքում։ Նկարն առաջին անգամ ցուցադրվել է 1896 թվականին՝ «Ռուս և օտարազգի արվեստագետների ու ուսանողների արվեստի ստեղծագործական փորձեր» կոչվող ցուցահանդեսում։ Այնտեղ այն ձեռք է բերել Պ. Տրետյակովը և մինչ օրս նկարը գտնվում է նրա մոսկովյան պատկերասրահում։ 1899 թվականին ցուցադրվել է 27-րդ շրջիկ ցուցահանդեսում, ինչպես նաև 1900 թվականին Պրահայում՝ Գեղարվեստական շրջիկ ցուցահանդեսների ընկերության ցուցահանդեսում;
Նկարի առաջին տարբերակը կոչվել է «Ներեցեք ինձ» և ցուցադրվել է 1897 թվականին՝ Վենետիկի միջազգային ցուցահանդեսում։ Այն վաճառվել է իտալուհի Կարմեն Տիրանտին։
Ա. Լանգովոյը իր հուշերում պատմում է, թե ինչպես է ծագել նկարը ստեղծելու գաղափարը. «Այս նկարը Ռեպինը ստեղծել է Տուլայի դատարանում քննվող մենամարտի մասին մի դատական գործչի պատմության ազդեցության տակ։ Մենամարտի ժամանակ մեղավորը մահացու վիրավորվել է, բայց վիրավորվելուց հետո, գիտակցելով իր հանցանքը, ներում է խնդրել իր զոհից» ։
Սյուժե
Նկարում պատկերված է մենամարտի վերջին դրվագը, կրակոցից անմիջապես հետո տեղի ունեցած իրադարձությունները։ Նկարի մի հատվածում պատկերված են վիրավորի ընկերները, որոնք ձեռքերի վրա պահում են նրան․ բժիշկը անշտապ մոտենում է նրանց։ Երկրորդ հատվածում երկրորդ մենամարտողն է, որն ատրճանակը գրպանը դրած շրջվում է և սովորական շարժումով ծխախոտն է վառում։
Քննադատություն
Վ.Սիզովը «Ռուսկիե վեդոմոստի» թերթում նշում է.
1899 թվականի ապրիլի 21-ին «Русское слово» թերթը գրում է.
Ա. Լոնգովոյը հիշում է.
Գրականություն
Կատեգորիա:Նկարներ այբբենական կարգով Կատեգորիա:1896 նկարներ Կատեգորիա:Իլյա Ռեպինի նկարներ Կատեգորիա:Տրետյակովյան պատկերասրահի նկարներ